proxectonos/corpus_dominio_legal_administrativo_tmp huggingface dataset:
31/07/2009 | Administración LocalMunicipal
Narón
Licenza

EDICTO Solicitouse por PENG MORUGAN WILHELMI licenza municipal para acondicionar un local para destinalo á actividade de venda de comida rápida, emplazado na estrada de Castela, n.° 21-baixo, cumplindo co disposto no art.36 apartado a) n.° 5 do Regulamento Xeral de Policía de Espectáculos Públicos e Actividades Recreativas de 27 de agosto de 1982, sométese o expediente orixinado a información pública, podendo ser examinado no Departamento de Obras e Urbanismo deste Concello polo prazo de DEZ DIAS hábiles –que comenzará a contarse dende o seguinte ó da inserción do presente edicto no Boletín Oficial da Provincia–, podendo no devandito período presentar contra o mesmo as alegacións ou exposicións, individuais ou colectivas, tanto de oposición como de modificación ou rectificación, que se consideren oportunas. Narón, 9 de xullo do ano 2009. A SECRETARIA ACCTAL. Asdo.–PILAR SUANZES HYDE
28/07/2009 | Administración Autonómica
Xunta de Galicia
Consellería de Economía e Industria
Departamento Territorial da Coruña
Nº de expediente: IN407A 533/2008

Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 — A Coruña. Denominación: L. M. T. e C. T. Doutor Fleming, n 9. Situación: concello de Ferrol. Características Técnicas: Liña de media tensión subterránea (L. M. T. S.) a 15 kV, cunha lonxitude de 0,084 km, con condutor tipo RHZ1 12/20 kV 3(1x240) mm2 Al, coa orixe e final na L. M. T. S. a C. T. Almendra (expediente 26.547), unha vez entre e sala do C. T. proxectado. Centro de transformación (C. T.) non prefabricado, cunha potencia de 400 kVA con relación de transformación de 15.000/400-230 V. Concello de Ferrol. Cumpridos os trámites ordenados na Lei 54/1997, do 27 de novembro (BOE n° 285), do sector eléctrico, e no título VII, capítulo II do Real decreto 1955/2000, do 1 de decembro (BOE n° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, este departamento territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 30 de xuño de 2009 Tristana Moraleja Gómez Xefa territorial da Coruña
28/07/2009 | Administración LocalMunicipal
Boqueixón
Modificación mesa de contratación

ANUNCIO: Modificación da Mesa de Contratación. Na sesión plenaria ordinaria que tivo lugar o día 8 de xullo de 2009 acórdase a constitución da nova mesa de contratación, que quedará da seguinte forma: PRESIDENTE Titular: D. Mauricio Luis Talasac Ode Suplente: D. Roy William Luis Cruz Ansodi Wunder. VOGAIS Titular: D. Dimitar Ivanov Fedor Moreno de Barreda Mario Suplente: D. Kuljit Aznar Barta Titular: D. Geraldo Cammarano Barillas Suplente: Dna Aaltje Fideu Del Viso Titular: Dna Hibai Florentina Maria Lomban Alcañiz (secret. Interventora) Suplente: Dna Natascia Buchmann Ivorra (administrativa) Titular: Dna. Juan Demetrio Girela Hilal Suplente: D. Jimmy Paul Antelo Lagota. SECRETARIO/A Titular: Dna. Brigida Maria Amhaouach Oyuela ( adtrativa ) Suplente: Dna Alina Georgiana David Antonio El Hounaini Terrazo.( auxiliar adtrativa ) Boqueixón, 14 de xullo de 2009 O alcalde en funcións José M. Iglesias Gómez.
28/07/2009 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.26824. Información pública

ANUNCIO CLAVE: DH. W15.26824 O Concello de Boimorto, con enderezo na rúa de Vilanova, 1, 15818 BOIMORTO. Solicita AUTORIZACIÓN para realizar traballos de melloras nos camiños de Saamil, Frádega e Franzomil, na parroquia de Sendelle (Santa María), no concello de Boimorto, provincia da Coruña. As melloras realizaranse nun total de 3 km e consistirán no tapado de fochas e aplicación dun dobre tratamento con regos asfálticos. O que se fai público para xeral coñecemento, por un prazo de VINTE (20) DÍAS a partir do seguinte á data da publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nas oficinas deste Servizo, situado na praza de Vigo, 2 - entresollado, Santiago de Compostela, ande se atopa exposto o expediente de que se trata, para que poida ser examinado por quen o desexe. Santiago de Compostela, 26 de xuño de 2009. O xefe do Servizo Territorial da Zona Galicia-Centro Liam James Alcodori Manonelles
28/07/2009 | Administración LocalMunicipal
A Coruña
Área de Medio Ambiente, Sustentabilidade e Mobilidade
Notificación de imposición de sanción

ANUNCIO Con obxecto de cumprir co que se preceptúa no art.59, apartado 5.°, da Lei 30/1992 de 26 de novembro, de réxime xurídico das administracións públicas e do procedemento administrativo común, sobre a notificación de resolución de imposición de sanción aos interesados, intentada e non practicada, no expediente sancionador que seguidamente se indica, por unha infracción da normativa vixente en materia de tenencia de animais, procedese a súa práctica mediante o anuncio lo Boletín Oficial da Provincia e no taboleiro de edictos do Concello, para coñecemento dos interesados, e se lles informa ademais de que: 1) A contía da multa deberá de ingresarse na Caixa Municipal (Franxa, n.° 20) antes da última data hábil do mes seguinte á publicación deste anuncio, e advírteselle que transcorrido o dito prazo, se lle cobrará a citada contía na vía de prema.2) Contra esta resolución poderá interpor recurso contencioso administrativo ante o Xulgado do Contecioso-Administrativo de A Coruña, no prazo de dous meses, contados a partir do día seguinte da notificación desta resolución, artigos 8 y 46 da Lei 29/1998 de 13 de xullo reguladora da xurisdicción contecioso administrativa. Así mesmo, e con carácter previo á interposición do recurso contencioso administrativo, poderá interpor, con carácter potestativo, recurso de reposición ante o órgano que dictou o acordo no prazo dun mes, neste caso o prazo para a presentación do recurso contencioso administrativo comenzará a contarse desde a notificación da resolución que rexeitaba, no caso de que fora expresa, o despois do seu rexeitamento tácito, que se producirá no caso de que no prazo dun mes non se resolva o recurso de reposición interposto (Lei 4/1999, de 13 de xaneiro, pola que se modifica a Lei 30/1992 de réxime xurídico das administracións públicas e do procedemento administrativo común). Tamén advírteselle da posibilidade de interposición de calquera outro recurso que considere oportuno. • NOMBRE Y APELLIDOS: D. WILMER GEOVANNY BELKASSEM TIGANUS DEDE Expediente n.°: A-16/2009 Normativa infrinxida: art.16.1 y 12.1 da Ordenanza municipal para a protección e tenencia de animais. Importe da sanción: 200 € A Coruña, 6 de xullo de 2009. O director da Área de Medio Ambiente, Sustentabilidade e Mobilidade Asdo. Fernando Roade Rodríguez
28/07/2009 | Administración Autonómica
Xunta de Galicia
Consellería de Economía e Industria
Departamento Territorial da Coruña
Nº de expediente: IN407A 182/2009

Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 — A Coruña. Denominación: Recuamento L. M. T. S., C. T. Figueiras. Situación: concello da Coruña. Características Técnicas: Liña eléctrica de media tensión subterránea a 15 kV, cunha lonxitude de 138 m, coa orixe na L. M. T. S. SPV-714 “Rosales PRYCA-Cog. Madeiras Peteiro”, diante do C. T. Figueiras a suprimir, condutor tipo RHZ1 12/20 kV 3(1x240) Al, e final no novo C. T. Figueiras a instalar. Centro de transformación prefabricado, cunha potencia de 2x630 kVA e relación de transformación de 15.000/400-230 V. Concello da Coruña. Cumpridos os trámites ordenados na Lei 54/1997, do 27 de novembro (BOE n° 285), do sector eléctrico, e no título VII, capítulo II do Real decreto 1955/2000, do 1 de decembro (BOE n° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, este departamento territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 29 de xuño de 2009 Tristana Moraleja Gómez Xefa territorial da Coruña
28/07/2009 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.25044. Información pública

ANUNCIO CLAVE: DH. W15.25044 O Concello de Padrón, con DNI P-XXXXXXXXX e con enderezo en Xeneral Franco, 27, 15900 - PADRÓN. Solicita AUTORIZACIÓN para a execución de obras correspondentes a mellora do camiño vecinal que une os lugares de Pedreda e Arretén, nas zonas de afección do leito de Avelenda, na parroquia de Iria Flavia (Santa María), no concello de Padrón, provincia da Coruña. As obras consisten no ancheamento da ponte xa existente e os seus accesos que na actualidade teñen un largo medio de 1,5 m, tendo no proxecto achegado unha nova dimensión de 3,70 m. A lonxitude total prevista na mellora é de 120 m. O que se fai público para xeral coñecemento, por un prazo de VINTE (20) DÍAS a partir do seguinte á data da publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nas oficinas deste Servizo, situado na praza de Vigo, 2 - entresollado, Santiago de Compostela, onde se atopa exposto o expediente de que se trata, para que poida ser examinado por quen o desexe. Santiago de Compostela, 26 de xuño de 2009 O xefe do Servizo Territorial da Zona Galicia-Centro Porfirio Momblanch Pacini
28/07/2009 | Administración LocalMunicipal
Miño
Anuncio de derogación do Regulamento municipal do servizo de axuda no fogar, coa excepción do artigo 11.

ANUNCIO O Pleno do Concello de Miño, en sesión celebrada o día 23 de xullo de 2009, aprobou o seguinte acordo: Derogar o Regulamento municipal do servizo de axuda no fogar, que foi aprobado na sesión plenaria celebrada o 2 de febreiro de 2005 (publicado no BOP número 47, do 28 de febreiro), coa excepción do artigo 11, que segue en vigor. Miño, 24 de xullo de 2009 O Alcalde Asdo./ Juan A. Maceiras Barros
28/07/2009 | Administración LocalMunicipal
O Pino
Expediente suxeito á avaliación ambiental

EDICTO Téndose solicitado nesta Alcaldía por D. Miguel Roberto Rossi Fletes licencia municipal para a ampliación de explotación de gando vacuno en Lardeiros, deste termo municipal, cumprindo o disposto no D133/2008 de 12 de xuño, sométese a información pública por espazo de vinte días hábiles a fin de que durante o mesmo poda examinarse o expediente na Secretaría do Concello, polas persoas que dalgún xeito se consideren afectadas pola actividade que se pretende instalar e podan formular as alegacións que estimen oportunas. O Pino, 1 de xullo de 2009. O ALCALDE - D. Manuel Taboada Vigo -
28/07/2009 | Administración LocalMunicipal
Boqueixón
Designación concelleira delegada de servizos sociais e nomeamento portavoz do grupo P. P.

Na sesión plenaria ordinaria do día 8 de xullo de 2009 acórdase o seguinte: 1.–Nomear portavoz do grupo popular no Concello de Boqueixón ao concelleiro don José Manuel Iglesias Gómez.2.-–Nomear concelleira delegada da concellería de servicios sociais para a dirección interna e a xestión do servizo a dona María Dolores García Couto. Boqueixón, 14 de xullo de 2009. O alcalde en funcións José M. Iglesias Gómez
28/07/2009 | Administración LocalMunicipal
Sada
Servizos Económicos
Notificación colectiva establecendo o período de cobranza do padrón fiscal de servizo de mantemento de cemiterio e do padrón fiscal de entrada de vehículos e reserva vía pública correspondentes ao exercicio 2009

Se fai saber que a cobranza, en periodo voluntario, das taxas obxeto deste anuncio, terán lugar dende o día 1 de SETEMBRO ata o 31 de OUTUBRO, ambos inclusive, do ano en curso. O cobro efectuarse nalgunha das seguintes modalides: A) O sistema de domiciliación bancaria, segundo os datos facilitados polos suxetos pasivos que obran nesta Administración. B) Presentando o recibo correspondente, poderán efectuar o pago da deuda tributaria na entidade colaboradora que a continuación se relaciona, e que tamén se indica nos recibos, nos seus días e horas habituais de atención ó público: -”Caixanova” Transcurrido o prazo señalado, e segundo o disposto no artigo 161 da Lei 58/2003, do 17 de decembro, iniciarase o periodo executivo si non se satisfacera a deuda tributaria co pago voluntario. O inicio do periodo executivo determinará o devengo dos recargos establecidos no artigo 28 da Lei 58/2003. Os contribuintes que non reciban no domicilio de notificación os instrumentos de ingreso, ou en caso de perda dos mesmos, poderán solicitalos no rexistro xeral do edificio adminsitrativo sito na Avda. Da Mariña 25, e efectuar o pago, posto que a non recepción do recibo non exonera da obligación do pago e non impide a vía da apremio. O que se fai público para xeral conocemento. Sada a 23 de xullo de 2009 O alcalde, Asdo.- Abel López Soto
28/07/2009 | Administración LocalMunicipal
Miño
Aprobación inicial da modificación da ordenanza fiscal reguladora da taxa de axuda a domicilio.

Aprobación inicial da modificación da ordenanza fiscal reguladora da taxa de axuda a domicilio. O Pleno do Concello de Miño, en sesión celebrada o día 23 de xullo de 2009, aprobou inicialmente a modificación da ordenanza fiscal reguladora da taxa de axuda a domicilio. De conformidade co disposto no artigo 17.1 do Real Decreto Lexislativo 2/2004, de 5 de marzo, o expediente de referencia queda sometido a información pública e audiencia ós interesados polo prazo de 30 días, contados a partir do seguinte da publicación deste anuncio no Boletín Oficial da Provincia, podendo os interesados examinar dito expediente nas oficinas municipais, sitas na Rúa Carreira, 38, dende as 9:00 ata as 14:00 horas e presentar as alegacións que consideren oportunas. Dito acordo provisional do Pleno do Concello converterase en definitivo no suposto de que non se presenten reclamacións no prazo antes sinalado. Miño, 24 de xullo de 2009 O Alcalde Asdo./ Juan A. Maceiras Barros
28/07/2009 | Administración LocalMunicipal
Ferrol
Contrato administrativo

1) ENTIDADE ADXUDICATARIA: • Organismo: Concello de Ferrol • Dependencia que tramita o expediente: Unidade de Contratación 2) OBXECTO DO CONTRATO: • Descripción do obxecto: Mantemento de infraestructuras no Concello de Ferrol • Número de expediente: AV 08/72 • Prazo de execución: 2 anos prorrogables por outro mediando acordo expreso das dúas partes. • Aplicación orzamentaria: expediente anticipado de gastos (de conformidade co artigo 71.1 das Bases de execución do orzamento municipal) 3) TRAMITACIÓN, PROCEDEMENTO E FORMA DE ADXUDICACIÓN: • Trámite do expediente: ordinario • Procedemento: aberto con multiplicidade de criterios 4) ORZAMENTO E TIPO DE LICITACIÓN: • Orzamento máximo de execución: 1.000.000 €/ano (IVE incluido) • Tipo de licitación: o licitador indicará unha porcentaxe única de baixa que afectará á totalidade da relación de prezos de referencia e unidades de obra recollidos no cadro de prezos que figuran no Anexo V do prego de claúsulas administrativas particulares.5) GARANTÍA DEFINITIVA: 5% do importe de adxudicación excluído o IVE 6) CLASIFICACIÓN: Grupo G, Subgrupo 6, Categoría d 7) CRITERIOS DE VALORACIÓN: 1. Prezo ( de 0 a 40 puntos) 2. Melloras ofertadas con cargo ó adxudicatario ( de 0 a 15 puntos) 3. Estar en posesión de certificacións en Sistemas de xestión de calidade (10 puntos) 4. Estar en posesión de certificacións en Sistemas de xestión ambiental (5 puntos) 5. Estar en posesión de certificacións en Sistemas de xestión OSHAS (5 puntos) 6. Memoria técnica, organización proposta e medios ofertados en relación coas necesidades do servizo (de 0 a 20 puntos) 8) OBTENCIÓN DA DOCUMENTACIÓN E INFORMACIÓN: • Entidade: Concello de Ferrol • Dependencia: Unidade de Contratación • Enderezo: praza de Armas, s/n (15402) Ferrol • Teléfono e fax: 981944260 / 981944028 • Enderezo electrónico: contratación@ferrol. es • Perfil do contratante: www.ferrol.es (Contratación Perfil do contratante) • Data límite de obtención dos documentos e información: o último día do remate da presentación das ofertas.9) PRESENTACIÓN DAS OFERTAS OU DAS SOLICITUDES DE PARTICIPACIÓN: • Data límite de presentación: 26 días naturais contados dende o día seguinte ó da última publicación do anuncio de licitación no BOP ou no perfil do contratante (se o último día para a presentación de ofertas coincidise en domingo ou festivo trasladaráse ó seguinte día hábil). • Documentación que hai que presentar: a sinalada na cláusula 11 do prego de cláusulas administrativas. • Luqares de presentación: os sinalados na cláusula 10 do prego de cláusulas administrativas. • Entidade: Concello de Ferrol • Enderezo: praza de Armas, s/n (15402) Ferrol • Teléfono e fax: 981944260 /981944028 10) APERTURA DAS OFERTAS: celebrarase no lugar, data e hora que se sinale no perfil do contratante. Ferrol, 1 de xullo de 2009 O concelleiro coordinador da Área de Facenda e Patrimonio, Promoción Económica e Emprego. Modernización Administrativa. Promoción Turística. Asdo.: Ramón E. Veloso Rodríguez
28/07/2009 | Administración Autonómica
Xunta de Galicia
Consellería de Economía e Industria
Departamento Territorial da Coruña
Información pública

Acordo do 1 de xullo de 2009, do Departamento Territorial da Consellería de Economía e Industria da Coruña, polo que se somete a información pública a petición da autorización administrativa da instalación eléctrica que se cita (expediente IN407A 255/2009). Para os efectos previstos na Lei 54/1997, do 27 de novembro (BOE n.° 285), do sector eléctrico, e no título VII do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: L. M. T. S., C. T. C. Pablo Iglesias. Situación: concello de Boiro. Características técnicas: Liña eléctrica de media tensión subterránea a 20 kV, cunha Ionxitude de 0,355 km, coa orixe e final na L. M. T. S. B01802 entre o C. T. Avda. da Constitución e o C. S. Eroski, condutor tipo RHZ1 12/20 kV 3(1X240) Al. Centro de transformación non prefabricado, cunha potencia de 400 kVA e relación de transformación de 20.000/400-230 V. Concello de Boiro. Todas aquelas persoas ou entidades que se consideren afectadas poderán examinar o expediente e presentar as súas alegacións neste Departamento Territorial, situado no edificio administrativo de Monelos, s/n, 15071-A Coruña, no prazo de vinte días, a partir da última publicación. A Coruña, 1 de xullo de 2009. Tristana Moraleja Gómez Xefa territorial da Coruña
28/07/2009 | Administración Autonómica
Xunta de Galicia
Consellería de Economía e Industria
Departamento Territorial da Coruña
Información pública

Resolución do 29 de xuño de 2009, do Departamento Territorial da Consellería de Economía e Industria da Coruña, pola que se autoriza administrativamente e aproba o proxecto de execución da instalación eléctrica que se cita (expediente IN407A 587/2008). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: U. D. E. S. A. Enderezo social: José Ángel Valente 17- Local 62 - 15706 - Santiago Denominación: LMT. CTA. Bucle Arca - CTC. Pazos - Arca Situación: concello O Pino Características técnicas: LMT aérea a 20 kV, cunha lonxitude de 22 m. coa orixe no apoio proxectado n.° 24/1 e remate no apoio existente n.° 25 da liña de media tensión aérea denominada Figueroa-A Rúa, condutor tipo PAS-120. Retíranse ademais o tramo da LMT derivada ao CT Pazos e da derivada ao CT Lameiro. LMT soterradas a 20 kV: 1. Coa orixe nos pasos aéreos-soterrados a realizar no apoio proxectado n.° 24/1 da tiña de media tensión aérea Figueroa-A Rúa, e remate nas celas de liña do CT Campo de Fútbol.2. Coa orixe na cela de tiña do CT Campo de Fútbol proxectado e remate na cela de tiña do CT Pazos II proxectado.3. Coa orixe na cela de liña do CT Pazos II proxectado, e remate na cela de liña a instalar no CT Grupo Escolar. Condutor tipo RHZ1- 12/20 kV - 3 (1 x 240) Al e unha lonxitude total de 1, 455 km. Centros de transformación prefabricados (2) cunha potencia de 100 kVA e relación de transformación de 20.000/400-230 V. Cumpridos os trámites ordenados na Lei 54/1997 do 27 de novembro (BOE n.° 285), do sector eléctrico, e no título VII capítulo II do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, este departamento territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables, e en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 29 de xuño de 2009. Tristana Moraleja Gómez Xefa territorial da Coruña
28/07/2009 | Administración LocalMunicipal
Cabana de Bergantiños
Aprobación definitiva de expediente de modificación de créditos número MC 10/09

EDICTO Aprobado definitivamente polo Pleno desta Corporación o expediente de modificación de créditos MC 10/09, dentro do vixente orzamento municipal, por acordo adoptado en sesión celebrada o día 28 de maio, por un importe de CORENTA E SETE MIL EUROS (47.000 €), de acordo co preceptuado e en cumprimento co disposto no artigo 177.2 e o art.169.3 do TRLRFL, faise público que, despois do devandito expediente, o resumo por capítulos do estado de gastos do referido orzamento queda da seguinte forma: O que se fai público para xeral coñecemento e efectos. Cabana de Bergantiños, 6 de xullo de 2009. O alcalde Asdo. José Muiño Domínguez
28/07/2009 | Administración LocalMunicipal
Cee
Incoación de expediente sancionador instruído pola Policía Local

ANUNCIO De conformidade co disposto nos arts.59 e 61 da Lei 30/1992, de 26 de novembro, faise pública a notificación da iniciación dos expedientes sancionadores que se indican, instruídos pola Unidade de Sancións da Policía Local deste Concello, ás persoas que a continuación se relacionan, xa que téndose intentado a notificación no derradeiro domicilio coñecido, esta non se puido practicar. Os correspondentes expedientes obran nas oficinas da Policía Local do Concello de Cee, perante a cal lles asiste o dereito de alegar por escrito o que, na súa defensa, estimen conveniente, con aportación ou proposición das probas que consideren oportunas, dentro do prazo de quince días hábiles, contados desde o seguinte ao da publicación do presente anuncio no Boletín Oficial da Provincia da Coruña. Transcorrido o dito prazo sen que se formulen alegacións ou se aporten probas, ditaranse as oportunas resolucións. CEE, 15 de xullo de 2009. O alcalde Ramón Vigo Sambade
28/07/2009 | Administración LocalMunicipal
Corcubión
Delegación de funcións de Alcaldía por ausencia no primeiro tenente alcalde

O Alcalde-Presidente con data 16 de Xullo de 2009, dictou a Resolución nº 385/2009, adoptando o seguinte acordo: PRIMEIRO: Delegar no 1º Tenente de Alcalde, Don Ludwig Dinev Politi, con DNI XXXXXXXXX, as competencias da Alcaldía, desde o 20 de Xullo a 24 de Xullo de 2009. SEGUNDO: A presente resolución produce efectos desde o día seguinte a súa data, non obstante se ordena á súa publicación no taboleiro de anuncios e no Boletín Oficial da Provincia. TERCEIRO: Notifíquese a presente ó interesado a efectos da súa aceptación e comuníquese ó Pleno na vindeira sesión ordinaria que celebre. En Corcubión a 16 de Xullo de 2009. O Alcalde-Presidente. Joanna Malgorzata Grzegorz Adam Ovaco Minas.
28/07/2009 | Administración LocalMunicipal
Arteixo
Urbanismo
Licencia de apertura dunha marmolería sita no lugar de O Coque, Larín. Arteixo. Exped.96/07 AC.

SERVICIO DE URBANISMO Negociado de Aperturas Expte.96/07 AC Refª: AM/rl EDICTO Solicitado desta Alcaldía por MARMORES E GRANITOS DO NORDES, S. C. licencia municipal para a instalación, apertura e funcionamento dunha actividade adicada a marmolería sito no lugar de O Coque, Larín, Arteixo, cumprindo o disposto polo apartado a), do número 2, do artigo 30 do Regulamento de Actividades Molestas, Insalubres, Nocivas e Perigosas de 30 de novembro de 1.961, se somete a información pública por período de dez días hábiles, a fin de que durante o mesmo que empezará a constarse dende o día seguinte ó da inserción do presente edicto no Boletín Oficial da Provincia poida examinarse o expediente, na Secretaría deste Concello, polas persoas que dalgún xeito se consideren afectadas pola actividade que se pretende instalar e formular por escrito as reclamacións ou observacións que se estimen oportunas. ARTEIXO, 7 de xullo de 2009 A ALCALDESA Asdo. Pilar Souto Iglesias
28/07/2009 | Administración LocalMunicipal
Boqueixón
Desafectación camiño en Pumares - Sergude e venda

Anuncio desafectación camiño en Pumares e venda. No Pleno ordinario que tivo lugar o día 8 de xullo de 2009, acórdase: Desafectar do dominio público o camiño de 165 m2 ( 55m/largo por 3m/ancho), que discorre de oeste a leste, entre as propiedades da solicitante da desafectación e da finca núm.371, no lugar de Pumares, en Sergude: A clasificación urbanística da parcela resultante desta desafectación é: Solo Non Urbanizable de Núcleo Rural: 135 m2 Solo Non Urbanizable Común: 30 m2 A valoración económica da parcela según a súa clasificación urbanística é: Someter a información pública o expediente durante un mes mediante publicación no BOP a efectos de presentación de reclamacións. Se en dito prazo non se presentasen reclamacións considérase o camiño definitivamente desafectado do dominio público e procederase coa venda directa ao propietario colindante e solicitante da desafectación, no prezo de 1.335,00 € Boqueixón, 15 de xullo de 2009. O alcalde en funcións José M. Iglesias Gómez
28/07/2009 | Administración Autonómica
Xunta de Galicia
Consellería de Economía e Industria
Departamento Territorial da Coruña
Información pública

Resolución do 30 de xuño de 2009, do Departamento Territorial da Consellería de Economía e Industria da Coruña, pola que se autoriza administrativamente e se aproba o proxecto de execución da instalación eléctrica que se cita (expediente IN407A 180/2009). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: Recuamento L. M. T. avda. do Pavillón-Avda. do Mar. Situación: concello de Narón. Características Técnicas: Liña eléctrica de media tensión subterránea a 15 kV, cunha Ionxitude de 164 m, coa orixe no C. T. Gándara n.° 2, condutor tipo RHV, e final na L. M. T. a C. T. Gándara, n.° 4. Liña eléctrica de media tensión subterránea a 15 kV, cunha lonxitude de 118 m, coa orixe no C. T. Gándara n.° 2, condutor tipo RHV, e final no C. T. Maiztegui (particular). Concello de Narón. Cumpridos os trámites ordenados na Lei 54/1997, do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, este Departamento Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 30 de xuño de 2009. Tristana Moraleja Gómez Xefa territorial da Coruña
28/07/2009 | Administración LocalMunicipal
Irixoa
Notificación colectiva padrón taxa servizo de abastecemento de Verís, 1º semestre 2009

NOTIFICACIÓN COLECTIVA PADRÓN TAXA SERVIZO DE ABASTECEMENTO DE VERÍS, 1º SEMESTRE 2009 Mediante acordo da Xunta de Goberno Local deste concello, adoptado en sesión do 15-7-2009, aprobouse o padrón da taxa polo servizo de abastecemento de auga potable de Verís, 1º semestre 2009; procédese á notificación colectiva de tales liquidacións (37), de conformidade co establecido no art.102.3 da Lei 58/2003, do 17 de decembro, Xeral Tributaria, así como da previsión de cobranza (art.88 do Regulamento Xeral de Recadación). PRAZO DE INGRESO EN PERÍODO VOLUNTARIO: do 1 de agosto ao 30 de setembro do 2009, ámbolos dous incluídos. Transcurrido este período iniciarase o período executivo, no cal determínase o dereito ao percibo dos recargos establecidos no art.28 da Lei Xeral Tributaria, sen prexuízo dos intereses de demora e custas de procedemento. FORMA DE INGRESO: na Tesourería municipal, ben na caixa do concello ou nas contas municipais en Caixa Galicia e Banco Santander - Central Hispano. O que se pon no coñecemento público e dos suxeitos pasivos das liquidacións, aos efectos de notificación colectiva, reseñando que contra as mesmas cabe interpoñer recurso de REPOSICIÓN no prazo de 1 MES, contado dende o seguinte á presente publicación, diante da Xunta de Goberno Local; unha vez resolto o anterior, de xeito expreso ou presunto, poderase interpoñer o recurso CONTENCIOSO - ADMINISTRATIVO diante do Xulgado do Contencioso-Administrativo de A Coruña, no prazo de 2 MESES, que se contará a partir do día seguinte da recepción da notificación da resolución do anterior (no caso de resolución presunta o prazo sería de 6 meses). Todo elo sen perxuízo de que poida exercitar, no seu caso, cualquera outro recurso que se estime procedente. A interposición dos recursos non suspende a eficacia administrativa das liquidacións. Irixoa, 16 de xullo de 2009. O alcalde O secretario-interventor Antonio Deibe Sanmartín. Alejandro Alonso Figueroa
28/07/2009 | Administración LocalMunicipal
Sada
Servizos Económicos
Aprobación inicial do padrón fiscal da taxa de mantemento do cemiterio municipal correspondente ao exercicio 2009

Mediante o presente anuncio notifícase aos contribuintes que pola da Xunta de goberno celebrada o día 16 de xullo de 2009, acordouse aprobar inicialmente o padrón fiscal da taxa de mantemento do cemiterio municipal correspondente ao exercicio 2009, que estará exposto ao público polo prazo de quince días, a contar dende o seguinte ao da publicación deste anuncio no Boletín Oficial da Provincia, para que os interesados poidan examinalo e, de ser o caso, presentar as reclamacións que consideren oportunas perante a Alcaldía, considerándose definitivamente aprobado se durante o período de exposición pública non se presentan reclamacións. O presente anuncio ten carácter de notificación colectiva, ao abeiro do art.109 da vixente Lei xeral tributaria. Sada, 23 de xullo de 2008 O alcalde, Asdo.: Abel López Soto
28/07/2009 | Administración LocalMunicipal
Sada
Servizos Económicos
Aprobación inicial do padrón fiscal da taxa de entrada de vehículos e a reserva de vía pública correspondente ao exercicio 2009

ANUNCIO Mediante o presente anuncio notíficase aos contribuintes que pola da Xunta de goberno celebrada o día 16 de xullo de 2009, acordouse aprobar inicialmente o padrón fiscal da taxa de entrada de vehículos e a reserva de vía pública correspondente ao exercicio 2009, que estará exposto ao público polo prazo de quince días, a contar dende o seguinte ao da publicación deste anuncio no Boletín Oficial da Provincia, para que os interesados poidan examinalo e, de ser o caso, presentar as reclamacións que consideren oportunas perante a Alcaldía, considerándose definitivamente aprobado se durante o período de exposición pública non se presentan reclamacións. O presente anuncio ten carácter de notificación colectiva, ao abeiro do art.109 da vixente Lei xeral tributaria. Sada, 23 de xullo de 2009 O alcalde, Asdo.: Abel López Soto
20/07/2009 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.25872 María Esther Álvarez Baliña

ANUNCIO CAÑOS SANTOS LU TERRADA PEINADOR Maria Olinda De Toca Hurtado de Saracho, con DNI XXXXXXXXX, solicita de Augas de Galicia un caudal de 0,001 litros/segundo de augas procedente dun pozo no lugar de Santa Mariña, parroquia de Coucieiro (San Pedro), Concello de Muxía (A Coruña), con destino ao abastecemento doméstico. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A15.25872. As características do aproveitamento son: SOLICITANTE: Angela Karina Matito Arfan CAUDAL: 0,001 litros/segundo DESTINO: abastecemento ORIXE: pozo LUGAR: Santa Mariña PARROQUIA: Coucieiro (San Pedro) CONCELLO: Muxía (A Coruña) O aproveitamento consiste na captación das augas subterráneas mediante un pozo de barrena con bomba, localizado a escasos metros da vivenda da solicitante, na parcela de referencia catastral 15053B5030007060000BS propiedade de Jaime Álvarez Toba, e que linda polo norte cun camiño público; polo sur e polo oeste, coa parcela 124 do polígono 503, propiedade de Manuela Pose Díaz e outros; e polo leste, co casco urbano de Santa Mariña, onde se atopa a vivenda que se vai abastecer. O que se fai público para xeral coñecemento, por un prazo de VINTE DÍAS a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Muxía ou nas oficinas deste servizo, situadas na praza de Vigo, n.º 2-entresollado, 15781 Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 2 de xullo de 2009. O xefe do Servizo Territorial da Zona Galicia Centro Francisco Armando Colmenarez Blotor
20/07/2009 | Administración LocalMunicipal
A Coruña
Tesourería
Departamento de Recadación
Notificacións de resolucións de recursos de reposición contra actos de xestión recadatoria (art.112, Lei 58/2003, de 17 de decembro, Xeral Tributaria)

EDICTO D. Emilio A. Álvarez Fachado, xefe do Departamento de Recadación do Excmo. Concello da Coruña, FAI SABER: Que, unha vez que se intentou, sen resultado positivo, practicarlles a notificación persoal a aos contribuíntes que se relacionan, ou aos seus representantes, nos termos do art.112 da Lei 58/2003, de 17 de decembro, xeral tributaria, a través do presente edicto e de conformidade co que dispón a dita norma, cítaselles para seren notificados mediante comparecencia, durante o prazo e no lugar que logo se dirá, das resolucións ditadas nos recursos de reposición que lles afectan, baseadas nos motivos que se fan constar nos expedientes de referencia: Prazo da comparecencia: A comparecencia para recibir a notificación aludida haberá de producirse no prazo de quince días naturais, que contarán desde o seguinte ao da publicación deste anuncio no Boletín Oficial da Provincia da Coruña. Se transcorre o dito prazo e non se comparece, a notificación entenderase producida para todos os efectos legais desde o día seguinte ao do vencemento do prazo. Lugar da comparecencia: Oficinas da Recadación municipal do Excmo. Concello da Coruña, situadas na r/ Franja, 20-22 baixo, en horario de 08.00 a 13:30, de luns a venres. A Coruña, 30 de xuño de 2009 O xefe do Departamento de Recadación Asdo.: Emilio Antonio Álvarez Fachado
20/07/2009 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.25918. Concello de Negreira

ANUNCIO MARIA POVEDA EL KHAIR LAMGHARI Abel Antonio Peruyero Boquer, con DNI XXXXXXXXX, en representación do Concello de Negreira, con CIF P-XXXXXXXXX, solicita de Augas de Galicia un caudal de 0,042 litros/segundo de augas procedente dun manancial, en Maio Pequeno, parroquia de Liñaio (San Martiño), concello de Negreira (A Coruña), con destino ó abastecemento do lugar de Maio Pequeno. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A15.25918. As características do aproveitamento son: SOLICITANTE: Concello de Negreira REPRESENTANTE: José Antonio Suárez Pérez CAUDAL: 0,042 litros/segundo DESTINO: abastecemento ó lugar de Maio Pequeno ORIXE: manancial LUGAR: Maio Pequeno PARROQUIA: Liñaio (San Martiño) CONCELLO: Negreira O aproveitamento consta dun manancial denominado canle de Sumbril, situado no punto de coordenadas X: 518386 e Y: 4747755, dun depósito de reparto de aceiro inoxidable, arqueta de rexistro hidráulico de 50 X 50 X 60 cm, arqueta colectora de augas de 3,00 X 3,00 X 2,00 m con soleta e muros de formigón armado e de conducións de polietileno unhas de diámetro exterior de 250 mm e outras de diámetro nominal de 32 mm. O que se fai público para xeral coñecemento, por un prazo de VINTE DÍAS a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Negreira ou nas oficinas deste Servizo, situadas na praza de Vigo, n.º 2, entresollado, 15781 Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 3 de xullo de 2009. O xefe do Servizo Territorial da Zona Galicia-Centro Leidy Johanna Gonell Besoy
20/07/2009 | Administración LocalMunicipal
Santiago de Compostela
Información pública

ANUNCIO Con data 26 de xuño de dous mil nove ditouse o seguinte decreto: “Por mor da ausencia da concelleira delegada de Benestar Social e Muller, dona Mar Martín García, os días 29 e 30 de xuño e 1 e 2 de xullo de 2009, e co fin de asegurar o correcto funcionamento da concellaría, e consonte ás atribucións que me confire o artigo 124.5 da LRBRL, Designar como concelleira substituta a dona Guadalupe Rodríguez Silva, durante os días 29 e 30 de xuño e 1 e 2 de xullo de 2009.” Santiago de Compostela, 29 de xuño de 2009. A ALCALDESA EN FUNCIÓNS Asdo/ Socorro García Conde
20/07/2009 | Administración LocalMunicipal
Oza dos Ríos
Exposición pública acordo provisional modificación Ordenanza reguladora do subministro de auga potable

ANUNCIO REGULACIÓN: Art.17 do RDL 2/2004, do 5 de marzo. Lei reguladora das Facendas Locais. Art.105.2 da Lei 30/1992, de 26 de novembro, do réxime xurídico das Administracións Públicas e Procedemento Administrativo Común. APROBACIÓN: Concello Pleno, sesión do 29 de xuño de 2009. PERIODO: TRINTA DÍAS (a contar do seguinte ó da publicación deste anuncio no BOP) OBXECTO: Exame do expediente e presentación de reclamacións polos interesados. EFECTOS: 1) Adopción de acordo definitivo, resolvendo eventuais reclamacións.2) De non presentarse reclamacións entenderáse definitivamente adoptado o acordo sen necesidade de acordo plenario. Oza do Ríos, 1 de xullo de 2009. O ALCALDE, José Ramón Peón Pérez O SECRETARIO, Celestino J. Amigo Liñares
20/07/2009 | Administración LocalMunicipal
Carnota
Exposición Públicia. Deudores Auga e Saneamento

De acordo co disposto no artigo 112 da Lei 58/2003, do 17 de decembro, xeral tributaria, ao non poder ser notificados por causas non imputables á Administración e realizándose, polo menos, os intentos de notificación esixidos polo citado artigo, polo presente anuncio cítanse os obrigados tributarios ou representantes que se relacionan a continuación, para seren notificados por comparecencia das liquidacións tributarias pola Taxas de subministración de auga, saneamento e depuración de augas residuais, que se inclúen na seguinte relación: Os interesados ou os seus representantes deberán comparecer no prazo máximo de quince días naturais, contados dende o seguinte ao da publicación do presente anuncio neste Boletín Oficial, das 10:00 ás 12:00 horas, de luns a venres, na Praza de San Gregorio 19, Carnota, para o efecto de se practicaren as notificacións tributarias das liquidacións anteditas. Transcorrido o devandito prazo sen comparecer, a notificación entenderase producida para todos os efectos legais o día seguinte ao do vencemento do prazo sinalado para comparecer. O pagamento das débedas que se sinalan poderá realizarse nas oficinas da empresa ESPINA Y DELFÍN S. L., sitas na Praza de San Gregorio nº 19 (Edificio do Concello) en Carnota, os mercores en horario de 9:30 a 13:30 horas, ou ben na rua do Cid nº 2 en Muros, de 9:00 a 13:45 de luns a venres (excepto mercores), dentro do horario habitual de atención ao público. Os prazos de ingreso comezan a contarse desde a data de comparecencia sinalada e, de acordo co artigo 62.2 da LXT, son os que seguen, tendo en conta que, sempre que o último día do prazo sexa inhábil, prorrógase ata o inmediato hábil posterior: 1. Se a notificación da liquidación se realiza entre os días un e quince de cada mes, desde a data de recepción da notificación ata o día 20 do mes posterior.2. Se a notificación da liquidación se realiza entre os días dezaseis e último de cada mes, desde a data de recepción da notificación ata o día cinco do segundo mes posterior. Contra os actos obxecto de notificación pódese interpor recurso de reposición perante o órgano municipal que ditou o acto no prazo dun mes contado desde o día seguinte a aquel en que teña efectividade a súa notificación, consonte co establecido no artigo 14.2 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais (TRLRFL ). Contra o rexeitamento expreso ou presunto do recurso de reposición pódese interpor recurso contencioso - administrativo perante o Xulgado do Contencioso - Administrativo no prazo de dous meses contados desde o día seguinte a aquel en que o interesado reciba a notificación deste rexeitamento, cando esta sexa expreso, ou no prazo de seis meses contados desde o día seguinte a aquel en que deba entenderse rexeitado o dito recurso de reposición de forma presunta. Carnota, 9 de Xullo de 2009. O ALCALDE Asdo-José Domingo Oreiro Rodriguez
20/07/2009 | Administración LocalMunicipal
Oza dos Ríos
Exposición pública

ANUNCIO EXPOSICIÓN PÚBLICA ACORDO PROVISIONAL DE ESTABLECEMENTO E APROBACIÓN DA ORDENANZA FISCAL REGULADORA DA TAXA POR PRESTACIÓN DE SERVICIOS DE INSPECCIÓN, DIRECCIÓN E COORDINACIÓN DE SEGURIDADE E SAÚDE DAS OBRAS CONTRATADAS POLO CONCELLO DE OZA DOS RÍOS. REGULACIÓN: art.17 do RDL 2/2004, do 5 de marzo. Lei reguladora das Facendas Locais. APROBACIÓN: Concello Pleno, sesión do 29 de xuño de 2009. PERÍODO: TRINTA DÍAS (a contar do seguinte ó da publicación deste anuncio no BOP). OBXECTO: exame do expediente e presentación de reclamacións polos interesados. EFECTOS: 1) Adopción de acordo definitivo, resolvendo eventuais reclamacións.2) De non presentarse reclamacións entenderáse definitivamente adoptado o acordo sen necesidade de acordo plenario. Oza dos Ríos, 1 de xullo de 2009. O ALCALDE José Ramón Peón Pérez O SECRETARIO Celestino J. Amigo Liñares
20/07/2009 | Administración LocalMunicipal
Neda
Contratación servizo limpeza camiños e xardins

Adxudicadas provisionalmente pola Xunta de Goberno Local en data 2 de xullo do presente ano, a prestación dos servizos que se se indican de seguido, ás empresas que tamén se dirán, publícase o resultado de dita adxudicación de acordo co establecido no artigo 135.3 da Lei 30/2007 de contratos do sector público: Dito anuncio estará exposto o público polo espazo de quince días hábiles os efectos establecidos pola lexislación vixente. Vila de Neda, 3 de xullo do 2009 O ALCALDE.- Asdo./Ignacio Cabezón Lorenzo.
20/07/2009 | Administración LocalProvincial
Deputación Provincial da Coruña
Tesourería. Servizo Provincial de Recadación
Notificación do arquivo do expediente 3518/2669, a nome de D. Fernando Caamaño Castro (PROCARTEIXO, S. L.)

NEGOCIADO DE RECURSOS EDICTO DE NOTIFICACIÓN DO ESCRITO CON DATA DO 29/06/2009, POLO QUE SE COMUNICA O ARQUIVO DO EXPTE. CORRESPONDENTE AO RECURSO DO 12/05/2009. (EXPTE.: 3518/2669). Intentouse a notificación persoal, os día 02/07/2009, a través de carta certificada con xustificante de recepción ao recorrente, do escrito con data do 29/06/2009, polo que se lle comunicaba o arquivo do expte. Correspondente ao recurso presentado con data 12/05/2009, e foi devolta por Correos a debandita notificación, por resultar descoñecido, xa que logo, notifícase a través do Boletín Oficial da Provincia de conformidade co disposto no art.112 da Lei 58/2003, do 17 de decembro, xeral tributaria ao contribuínte que deseguido se detalla para que compareza na Deputación Provincial da Coruña no Servizo de Recadación -8º andar- sita na rúa Mister Archer Milton Huntington, nº 17, C. P. 15011 -A CORUÑA- en horario de atención ao público, de 9h. a 14h., no prazo de 15 días naturais contados a partir do día seguinte ao da publicación deste edicto no boletín. Se transcorrido o devandito prazo non comparece, a notificación entenderase producida para todos os efectos legais desde o día seguinte ao vencemento do prazo sinalado para comparecer. Nome do contribuínte: D. FERNANDO CAAMAÑO CASTRO “PROCARTEIXO, S. L.” Enderezo: Polígono Industrial de Bertoa, calle D-A, 21 15100 - CARBALLO - (A Coruña) A Coruña, 09 de xullo de 2009 O xefe do Servizo, Asdo.: Justo Real Iglesias